**Kuva, joka sisältää kohteen luonnos, symboli, clipart, logo

Kuvaus luotu automaattisesti Maaliskuu 2024**

**Ähtärin Urheilijoiden pesäpallojaoston vastuullisuussuunnitelma**

Pesäpalloliitto on julkaissut liiton vastuullisuusohjelman keväällä 2024. Pesäpalloliiton vastuullisuusohjelmassa korostuvat turvallinen toimintaympäristö, joka käsittää fyysisen, psyykkisen ja sosiaalisen turvallisuuden sekä yhdenvertaisuuden ja tasa-arvon.

Pesäpallotoiminnan pariin kaikki ovat tervetulleita sukupuolesta, etnisestä taustasta, mahdollisesta toimintarajoitteesta, seksuaalisesta suuntautumisesta tai taloudellisesta tilanteesta riippumatta.

Ähtärin Urheilijoiden pesäpallotoiminnassa jokainen hyväksytään omana itsenään, jokainen voi näyttää tunteitaan, jokainen voi ilmaista ajatuksiaan sekä jokainen saa epäonnistua, oppia virheistä ja yrittää uudelleen. Toiminnassamme yksikään ei koe kiusaamista, häirintää tai epäasiallista käytöstä.

Tavoitteemme on, että pesäpallon pelaaminen tuottaa iloa ja positiivisia kokemuksia fyysisesti, psyykkisesti ja sosiaalisesti turvallisessa toimintaympäristössä.

**Vastuullisuussuunnitelman pääkohdat**

1. **Hyvä hallinto**

Seuramme toiminta on avointa, viestimme toiminnastamme aktiivisesti ja suunnittelemme toimintaa pitkäjänteisesti. Noudatamme sääntöjä ja sitoudumme puuttumaan mahdollisiin epäkohtiin viipymättä. Taloudenpito ja varainhankinta ovat vastuullista. Sisäinen viestintä on aktiivista. Pelinjohtajat ja jojot kokoontuvat säännöllisesti, lisäksi viestintää tehdään wa-ryhmässä. Jojot vastaavat joukkueidensa tiedonkulusta. Valmentajat ovat sitoutuneet kouluttautumaan lajiliiton suositusten mukaisesti.

1. **Turvallinen toimintaympäristö**

Seurassamme mukanaolo tuottaa iloa ja positiivisia kokemuksia. Mikäli asiatonta käytöstä havaitaan, siihen puututaan välittömästi ja siitä ilmoittamista varten on olemassa toimintamalli. Suojavarusteet, pelisäännöt, reilu urheiluhenki ja toisten kunnioittaminen ovat keskeiset tekijät turvallisuuteen.

1. **Yhdenvertaisuus ja tasa-arvo**

Kaikki ovat tervetulleita toimintaamme. Tarjoamme eri ikäisille ja jokaisen yksilön taitotasoon sopivan harrastusmahdollisuuden. Junioripelaajat voivat harrastaa lajia ensimmäiset vuodet ilman omia välinehankintoja, joka takaa matalan kynnyksen lajin aloittamiselle.

1. **Ympäristö ja ilmasto**

Otamme toiminnassamme huomioon ympäristövaikutukset ja näytämme käytännön esimerkeillä, miten jokainen voi säästää luontoa. Esimerkkinä kimppakyydit peleihin, kierrätysastiat stadionilla, pullonpalautuksesta palkkio kioskista, pesisvälinekirppis.

1. **Antidoping**

Urheilemme puhtaasti käyttämättä kiellettyjä aineita ja menetelmiä.

**Toimintamalli epäasiallisen käytöksen kohtaamiseen**

Mikäli havaitset epäasiallista käytöstä, toimi seuraavasti:

1. ilmoita asiasta välittömästi Ähtärin Urheilijat ry jaoston jäsenelle

* Sirpa Leinonen, p.0400 864 498
* Malla Uusi-Hakimo, p. 045 123 3283
* Outi Pilli, p. 040 764 0696
* Suvi Hietaniemi, p. 050 565 9607
* Joni Rantamäki, p. 040 835 3667

Ilmoitetut asiat käsitellään vaitiolovelvollisuutta ja yksityisyyttä suojaten. Ongelmat pyritään ratkaisemaan ensisijaisesti seuran sisäisesti.

1. Väestöliiton palvelusta ”Et ole Yksin”, saa keskusteluapua häirinnän, kiusaamisen, epäasiallisen käytöksen ja väkivallan tilanteisiin [www.vaestoliitto.fi](http://www.vaestoliitto.fi)
2. Mikäli havaitset tapahtuneen rikoksen, ilmoita välittömästi poliisille.
3. Jos epäkohtaa ei saada selvitettyä sisäisesti, niin siitä voi tehdä ilmoituksen Pesäpalloliiton vastuullisuushenkilölle Antti Kalliolle, [antti.kallio@pesis.fi](mailto:antti.kallio@pesis.fi)

Seurallamme on hyvä maine, jota vaalimme jatkossakin. Seuramme arvot ja pelisäännöt ohjaavat arkeamme ja pitävät toiminnan avoimena.

Seurallamme on nollatoleranssi kiusaamista, syrjintää, seksuaalista häirintää ja näihin rinnastettavia muita epäasiallisen käyttäytymisen muotoja kohtaan. Tämä koskee jokaista seuran jäsentä niin joukkueessa, valmennustiimissä kuin taustajoukoissa. Puutumme matalalla kynnyksellä tällaisiin epäasiallisiin käytöksiin, selvitämme asian ja tarvittaessa se voi johtaa jatkotoimenpiteisiin henkilön/henkilöiden kohdalla.

Haluamme, että seurassamme jokainen harrastaja tuntee olonsa turvalliseksi ja että hänellä on hauskaa harrastaa tätä kansallislajia. Haluamme kannustaa jokaista olemaan hyvänä esimerkkinä toisille ja ilmoittamaan, mikäli havaitsee jotain, joka ei kuulu lajin pariin treeneissä tai pelikentillä.

Lisää tietoa ja tukea Pesäpalloliiton sivuilta <https://www.pesis.fi/vastuullisuus/>